**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-1860/2020

**274a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov (tlač 274)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona**, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov **(tlač 274)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 339 z 21. októbra 2020 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov **(tlač 274)** **prerokovali a odporučili** Národnej rade Slovenskej republiky **schváliť**:

Ústavnoprávny výbor Národnej rady Slovenskej republiky uznesením č. 154 z 12. novembra 2020,

Výbor Národnej rady Slovenskej republiky pre financie a rozpočet uznesením č. 104   
z 19. novembra 2020,

Výbor Národnej rady Slovenskej republiky pre sociálne veci uznesením č. 68 z 19. novembra 2020.

**IV.**

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. I sa za bod 8 vkladajú nové body 9 až 12, ktoré znejú:

„9. V § 4 odsek 3 znie:

„(3) Dotáciu na podporu výchovy k stravovacím návykom dieťaťa možno poskytnúť na zabezpečenie obeda a iného jedla (ďalej len „strava“) v materskej škole[33)](https://www.slov-lex.sk/pravne-predpisy/-/SK/ZZ/2010/544/20180901.html#poznamky.poznamka-33) a v základnej škole[34)](https://www.slov-lex.sk/pravne-predpisy/-/SK/ZZ/2010/544/20180901.html#poznamky.poznamka-34) na

1. každé dieťa, ktoré navštevuje materskú školu alebo základnú školu a v materskej škole alebo v základnej škole je najmenej 50 % detí z domácností, ktorým sa poskytuje pomoc v hmotnej núdzi,
2. dieťa, ktoré navštevuje materskú školu alebo základnú školu a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima.“.

10. V § 4 ods. 6 prvej vete sa slová „1,20 eura“ nahrádzajú slovami „1,30 eura“ a na konci sa bodka nahrádza bodkočiarkou a pripájajú sa tieto slová: „za vyučovanie v základnej škole sa považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole.34aa)“.

Poznámka pod čiarou k odkazu 34aa znie:

„34aa) § 23 písm. a) a § 24 zákona č. 245/2008 Z. z. v znení neskorších predpisov.“.

11. V § 4 ods. 7 druhej vete sa vypúšťajú slová „druhého bodu“ a slová „písm. c)“ sa nahrádzajú slovami „písm. a)“.

12. V § 4 ods. 8 úvodnej vete sa vypúšťajú slová „podľa odseku 3 písm. b) a c)“.“.

Nasledujúce body sa primerane prečíslujú.

Navrhovaná úprava nadobúda účinnosť 1. augusta 2021, čo sa premietne do článku o účinnosti.

Navrhuje sa zúženie okruhu detí, na ktoré možno poskytnúť dotáciu na podporu výchovy k stravovacím návykom dieťaťa, ktorá slúži na zabezpečenie stravy v materskej škole a základnej škole. Za súčasného právneho stavu možno predmetnú dotáciu poskytnúť na každé dieťa, ktoré navštevuje posledný ročník materskej školy, základnú školu, alebo na dieťa, ktoré navštevuje materskú školu, kde najmenej 50 % detí je z domácností, ktorým sa poskytuje pomoc v hmotnej núdzi, resp. dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem za posledných šesť mesiacov predchádzajúcich dňu podania žiadosti o poskytnutie dotácie je najviac vo výške životného minima a nejde o dieťa navštevujúce posledný ročník materskej školy.

Podľa navrhovanej právnej úpravy sa dotácia na podporu výchovy k stravovacím návykom dieťaťa bude poskytovať už len na dieťa, ktoré navštevuje materskú školu alebo základnú školu, v ktorej je najmenej 50 % detí z domácností, ktorým sa poskytuje pomoc v hmotnej núdzi a na dieťa, ktoré navštevuje materskú školu alebo základnú školu a žije v domácnosti, ktorej sa poskytuje pomoc v hmotnej núdzi alebo ktorej príjem za posledných šesť mesiacov predchádzajúcich dňu podania žiadosti o poskytnutie dotácie je najviac vo výške životného minima. Ide prakticky o prinavrátenie právneho stavu účinného do 31. decembra 2018, s niekoľkými odchýlkami, konkrétne sa navrhuje ponechanie povinnosti na strane zriaďovateľa vyplatiť rodičovi poskytnutú dotáciu v prípade, ak zriaďovateľ nezabezpečí diétne jedlo pre dieťa, ktoré vzhľadom na svoj zdravotný stav vyžaduje osobitné stravovanie alebo zachovanie polročného obdobia preddavkového poskytovania dotácie v termínoch do 25. januára a do 25. augusta.

Zároveň sa navrhuje zvýšiť dotáciu na podporu výchovy k stravovacím návykom dieťaťa tak, aby pokryla najvyššie finančné pásmo na nákup potravín v ZŠ na druhom stupni vyučovania, ktoré je vo výške 1,30 € za jeden obed.

**Výbor NR SR pre sociálne veci**

**Gestorský výbor odporúča schváliť.**

1. V čl. I sa za bod 9 vkladajú nové body 10 až 12, ktoré znejú:

„10. V § 4 ods. 8 písm. b) sa vypúšťajú slová „druhého bodu“.

11. V § 4 ods. 9 sa vypúšťajú slová „podľa odseku 3 písm. b) a c)“ a za slová „materskej škole“ sa vkladajú slová „alebo v základnej škole“.

12. V § 4 odsek 10 znie:

„(10) Žiadateľ je povinný úradu

1. oznámiť zmeny v skutočnostiach rozhodujúcich pre výpočet sumy dotácie na podporu výchovy k stravovacím návykom dieťaťa do konca kalendárneho mesiaca, v ktorom zmena nastala,
2. doručiť do 10. augusta príslušného rozpočtového roka aktualizovaný zoznam detí podľa [§ 10 ods. 4 písm. b)](https://www.slov-lex.sk/pravne-predpisy/SK/ZZ/2010/544/20200425#paragraf-10.odsek-4.pismeno-b), na ktoré žiada poskytnutie dotácie na podporu výchovy k stravovacím návykom dieťaťa, na obdobie od 1. septembra do 31. decembra príslušného rozpočtového roka.“.“.

Nasledujúce body sa primerane prečíslujú.

Navrhovaná úprava nadobúda účinnosť 1. augusta 2021, čo sa premietne do článku o účinnosti.

Legislatívno-technické úpravy súvisiace s návrhom na úpravu okruhu detí, na ktoré možno poskytnúť dotáciu na podporu výchovy k stravovacím návykom dieťaťa.

**Výbor NR SR pre sociálne veci**

**Gestorský výbor odporúča schváliť.**

V čl. I bod 12 znie:

„12. V § 10 odsek 1 znie:

„(1) Dotáciu podľa § 2 možno poskytnúť na základe písomnej žiadosti. Súčasťou žiadosti o

dotáciu na podporu rozvoja sociálnych služieb, dotáciu na podporu vykonávania opatrení sociálnoprávnej ochrany detí a sociálnej kurately a o dotáciu na podporu rovnosti žien a mužov a rovnosti príležitostí sú údaje podľa osobitného predpisu42c) potrebné na účel overenia vlastníckeho práva alebo údaje potrebné na vyžiadanie výpisu z listu vlastníctva, ak v odseku 3 písm. c) a odseku 8 písm. c) nie je ustanovené inak,

dotáciu na podporu humanitárnej pomoci podľa § 9 ods. 1 a 2 je meno, priezvisko, dátum narodenia, adresa trvalého pobytu alebo prechodného pobytu, kontaktné údaje žiadateľa, kód banky a číslo účtu, na ktorý žiada žiadateľ zaslať dotáciu.“.“.

Navrhovanou zmenou sa legislatívno-technicky precizujú a upravujú tie ustanovenia, ktoré upravujú predkladanie žiadosti o dotáciu, jej náležitosti a prílohy tak, aby predmetné znenie bolo v súlade s celkovým textom § 10 (napr.  úvodnou vetou § 10 ods. 3 a ods. 8).

**Výbor NR SR pre sociálne veci**

**Gestorský výbor odporúča schváliť.**

V čl. I bode 13 § 10 ods. 3 písmeno c) znie:

„c) nájomná zmluva alebo zmluva o výpožičke uzatvorená najmenej na päť rokov od podania žiadosti, ak ide o nehnuteľnosť, ku ktorej žiadateľ nemá vlastnícke právo a ktorej rekonštrukcia alebo stavebná úprava je predmetom financovania,“.

Navrhovanou zmenou sa legislatívno-technicky precizujú a upravujú tie ustanovenia, ktoré upravujú predkladanie žiadosti o dotáciu, jej náležitosti a prílohy tak, aby predmetné znenie bolo v súlade s celkovým textom § 10 (napr.  úvodnou vetou § 10 ods. 3 a ods. 8).

**Výbor NR SR pre sociálne veci**

**Gestorský výbor odporúča schváliť.**

1. V čl. I sa za bod 15 vkladá nový bod 16, ktorý znie:

„16. V § 10 ods. 4 písmeno b) znie:

„b) zoznam detí, na ktoré možno poskytnúť tieto dotácie, s uvedením ich mena, priezviska, rodného čísla a adresy pobytu,“.“.

Nasledujúce body sa primerane prečíslujú.

Navrhovaná úprava nadobúda účinnosť 1. augusta 2021, čo sa premietne do článku o účinnosti.

Navrhuje sa, aby bol žiadateľ povinný spolu so žiadosťou o dotáciu predložiť úradu práce, sociálnych vecí a rodiny aj prílohu, ktorou je zoznam detí, na ktoré možno poskytnúť dotáciu na stravu resp. dotáciu na podporu výchovy k plneniu školských povinností dieťaťa.

V prípade, ak sa dotácia neposkytuje na všetky deti navštevujúce posledný ročník materskej školy, materskú školu alebo základnú školu, budú súčasťou tohto zoznamu iba deti, ktoré žijú v domácnosti, ktorej sa poskytuje pomoc v hmotnej núdzi alebo ktorej príjem za posledných šesť mesiacov predchádzajúcich dňu podania žiadosti o poskytnutie dotácie je najviac vo výške životného minima.

**Výbor NR SR pre sociálne veci**

**Gestorský výbor odporúča schváliť.**

V čl. I bode 17 § 10 ods. 8 písmeno c) znie:

„c) nájomná zmluva alebo zmluva o výpožičke uzatvorená najmenej na päť rokov od podania žiadosti, ak ide o nehnuteľnosť, ku ktorej žiadateľ nemá vlastnícke právo a ktorej rekonštrukcia alebo stavebná úprava je predmetom financovania podľa § 9a ods. 2 písm. h),“.

Navrhovanou zmenou sa legislatívno-technicky precizujú a upravujú tie ustanovenia, ktoré upravujú predkladanie žiadosti o dotáciu, jej náležitosti a prílohy tak, aby predmetné znenie bolo v súlade s celkovým textom § 10 (napr.  úvodnou vetou § 10 ods. 3 a ods. 8).

**Výbor NR SR pre sociálne veci**

**Gestorský výbor odporúča schváliť.**

1. V čl. I bode 21 sa za § 16d vkladá § 16e, ktorý vrátane nadpisu znie:

„**§ 16e**

**Prechodné ustanovenie k úpravám účinným od 1. augusta 2021**

Dotácia na podporu výchovy k stravovacím návykom dieťaťa sa za august 2021 určí pre dieťa, ktoré navštevuje materskú školu, podľa tohto zákona v znení účinnom do 31. júla 2021.“.

Navrhovaná úprava nadobúda účinnosť 1. augusta 2021, čo sa premietne do článku o účinnosti.

V súvislosti s navrhovanou zmenou sa primerane upraví úvodná veta novelizačného bodu.

Účinnosť právnej úpravy, ktorou sa zužuje okruh detí, na ktoré možno poskytnúť dotáciu na podporu výchovy k stravovacím návykom dieťaťa, sa navrhuje od 1. augusta 2021. Nakoľko do 10. augusta sú žiadatelia povinní hlásiť počty detí, na ktoré žiadajú dotáciu na obdobie od 1. septembra do 31. decembra, vďaka účinnosti od 1. augusta nebudú musieť žiadatelia predkladať nové zoznamy detí podľa nových podmienok poskytovania dotácií opakovane.

Vzhľadom na to, že v materských školách sa výchovno-vzdelávacia činnosť uskutočňuje aj v letných mesiacoch, kedy sú na základných školách letné prázdniny, navrhuje sa, aby dotácia na podporu výchovy k stravovacím návykom dieťaťa patrila v materskej škole aj za mesiac august podľa podmienok účinných do 31. júla 2021. Podľa týchto podmienok sa teda môžu deti navštevujúce posledný ročník materskej školy stravovať aj v mesiaci august 2021 a na nové podmienky poskytovania dotácie na stravu prejdú od 1. septembra 2021 tak, ako základné školy.

**Výbor NR SR pre sociálne veci**

**Gestorský výbor odporúča schváliť.**

1. Čl. I sa dopĺňa bodom 22, ktorý znie:

„22. Slová „dieťaťa ohrozeného sociálnym vylúčením“ sa v celom texte zákona nahrádzajú slovom „dieťaťa“.“.

Navrhovaná úprava nadobúda účinnosť 1. augusta 2021.

Legislatívno-technická a terminologická úprava v záujme zjednotenia používanej terminológie.

**Výbor NR SR pre sociálne veci**

**Gestorský výbor odporúča schváliť.**

**V.**

**Gestorský výbor** na základe stanovísk výborov k vládnemu návrhu zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov **(tlač 274)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

Gestorský výbor odporúča **hlasovať o návrhoch 1** **až 8** v štvrtej časti tejto spoločnej správy **spoločne** so stanoviskom gestorského výboru **schváliť.**

**Spoločná správa** výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci  
č. 77 z 24. novembra 2020.

Týmto uznesením výbor zároveň poveril spoločnú spravodajkyňu **Luciu Drábikovú,** aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 24. novembra 2020

**Jana Žitňanská v.r**

**predsedníčka výboru**